open-index/open-wikipedia-markdown huggingface dataset:
তিতুমীর এক্সপ্রেস

**তিতুমীর এক্সপ্রেস** (ট্রেন নং-৭৩৩/৭৩৪) বাংলাদেশ রেলওয়ে পরিচালিত একটি আন্তঃনগর ট্রেন। ট্রেনটি বাংলাদেশের রাজশাহী থেকে চিলাহাটি রেলওয়ে স্টেশন এর মাঝে যাতায়াত করে।ট্রেনটি যাত্রাপথে রাজশাহী, নাটোর, নওগাঁ, বগুড়া, জয়পুরহাট,  দিনাজপুর  এবং নীলফামারী জেলা অতিক্রম করে।

## সময়সূচি
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
* আব্দুলপুর জংশন (লোকো রিভার্স ২০ মিনিট)
* নাটোর
* মাধনগর
* আহসানগঞ্জ
* সান্তাহার জংশন
* আক্কেলপুর
* জামালগঞ্জ
* জয়পুরহাট
* পাঁচবিবি
* হিলি (শুধু ৭৩৩ এর জন্য)
* বিরামপুর
* ফুলবাড়ী
* পার্বতীপুর জংশন
* সৈয়দপুর
* নীলফামারী
* ডোমার

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:তিতুমীর
দ্রুতযান এক্সপ্রেস

**দ্রুতযান এক্সপ্রেস** (ট্রেন নং ৭৫৭/৭৫৮) হলো বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা এবং উত্তরাঞ্চলের পঞ্চগড় জেলার সীমান্তবর্তী পঞ্চগড় রেলওয়ে স্টেশনের মধ্যে চলাচল করে। এটি প্রথমে দিনাজপুর থেকে ঢাকা ক্যান্টনমেন্ট স্টেশনে চলাচল করত, পরে পঞ্চগড় ও কমলাপুর পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি। দ্রুতযান এক্সপ্রেস ট্রেনের বগিসংখ্যা মোট ১৫টি। এটিকে দ্রুতগামী কিং বলা হয়।  

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
* ঢাকা বিমানবন্দর রেলওয়ে স্টেশন
* জয়দেবপুর জংশন
* টাঙ্গাইল
* ইব্রাহিমাবাদ
* জামতৈল জংশন
* চাটমোহর
*ঈশ্বরদী বাইপাস (শুধু ৭৫৮-এর জন্য)
* নাটোর
*আহসানগঞ্জ
* সান্তাহার জংশন
* আক্কেলপুর
* জয়পুরহাট
* পাঁচবিবি
*বিরামপুর
*ফুলবাড়ী
* পার্বতীপুর জংশন
*চিরিরবন্দর
*দিনাজপুর
*সেতাবগঞ্জ
* পীরগঞ্জ
*ঠাকুরগাঁও রোড
*রুহিয়া
*কিসমত

## চিত্রশালা

চিত্র:Drutojan Express train ticket.jpg|দ্রুতযান এক্সপ্রেসের প্রেসে ছাপানো একটি টিকেট


## তথ্যসূত্র

বিষয়শ্রেণী:ঢাকার রেল পরিবহন
বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
গুজরাত (মিয়ানওয়ালী)

**গুজরাত**  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তহসিলের অংশ হিসেবে পরিচালিত হয়ে থাকে। শহরটি মূলত ৩২°২১'২এন৭১°১৭'২৭ই দ্রাঘিমাংশে অবস্থান করছে এবং এটির উচ্চতা প্রায় ১৮৬ মিটার (৬১৩ ফুট)।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
মহম্মদ জামান কিয়ানী

মেজর জেনারেল **মহম্মদ জামান কিয়ানী ** (১লা অক্টোবর ১৯১০ – ৪ঠা জুন ১৯৮১) ব্রিটিশ ভারতীয় সেনাবাহিনীর একজন অফিসার ছিলেন। পরে তিনি আজাদ হিন্দ ফৌজে যোগদান করেন এবং তার সাধারণ সম্পাদক নিযুক্ত হন।
## প্রথম জীবন
বিচারপতি মহম্মদ ইউসুফ সরাফের মতানুযায়ী, জামান কিয়ানী কাশ্মীরের ইসলামাবাদ (অনন্তনাগ)এর মানুষ ছিলেন।

যৌবনে তিনি ছিলেন একজন উৎসাহী হকি খেলোয়াড়। কায়ানি ১৯৩১ সালে দেরাদুনের ভারতীয় সামরিক একাডেমীতে ব্রিটিশ ভারতীয় সেনাবাহিনীতে যোগদান করেন। তিনি কলকাতার অলিম্পিক হকি খেলোয়াড় বাছাই পরীক্ষায় অংশগ্রহণের ইচ্ছা নিয়ে একাডেমীর প্রবেশিক পরীক্ষায় বসেছিলেন। তিনি, ১৯৩৫ সালে, ভারতীয় সামরিক একাডেমী থেকে সবচেয়ে অসাধারণ ক্যাডেটের জন্য সোর্ড অফ অনার এবং সোনার মেডেল জিতেছিলেন। ১৯৩৫ সালের ১৫ই জুলাই, বিশেষ তালিকায় তাকে দ্বিতীয় লেফটেন্যান্ট পদ দেওয়া হয় এবং ১০ই আগস্ট ১৯৩৫ সালে তিনি হালকা পদাতিক বাহিনীর দ্বিতীয় ব্যাটালিয়নের সাথে সংযুক্ত হন। ১৪ই জানুয়ারী ১৯৩৬ সালে তিনি ১৪তম পাঞ্জাব রেজিমেন্টের প্রথম ব্যাটেলিয়নে দ্বিতীয় লেফটেন্যান্ট হিসাবে যোগ দেন এবং ৪ঠা মে ১৯৩৬ সালে লেফটেন্যান্ট হিসাবে তার পদোন্নতি হয়।

## দ্বিতীয় বিশ্বযুদ্ধ
১৯৪১ সালের মার্চ মাসে ১৪ তম পাঞ্জাব রেজিমেন্টের প্রথম ব্যাটেলিয়নকে মালয়ে পাঠানো হয় এবং তিনি দ্বিতীয় বিশ্বযুদ্ধে মালয় যুদ্ধে অংশগ্রহণ করেন। পরে তিনি যুদ্ধ বন্দী হিসাবে গ্রেপ্তার হন। পরে, ১৯৪২ সালে, আজাদ হিন্দ ফৌজ (আইএনএ) গঠন হলে তিনি এতে যোগদান করেন। ১৯৪৩ সালের ফেব্রুয়ারিতে এর পুনরুজ্জীবনের সময় তাকে এর দায়িত্ব দেওয়া হয়। সুভাষচন্দ্র বসুর নেতৃত্বে আজাদ হিন্দ সরকার ঘোষণার পর, কিয়ানী প্রথম বিভাগের কমান্ডার নিযুক্ত হন, এবং পরবর্তীতে তিনি সাধারণ সম্পাদক নিযুক্ত হন। আগে এই পদে ছিলেন লেফটেনান্ট কর্ণেল জে.কে.ভোঁশলে।  রেঙ্গুন পতনের সময়, কিয়ানী আজাদ হিন্দ ফৌজ এবং আজাদ হিন্দ সরকারের নেতৃত্ব দেন এবং, সুভাষচন্দ্র বসুর সঙ্গে, পদযাত্রা করে ব্যাংকক পৌঁছন।

২৫শে আগস্ট ১৯৪৫ সালে কিয়ানী সিঙ্গাপুরে ব্রিটিশ ৫ম বিভাগের কাছে, তার সৈন্যবাহিনীকে নিয়ে, আইএনএ কমান্ডার হিসাবে আত্মসমর্পণ করেন। তাকে ব্রিটিশ ভারতে ফেরত পাঠানো হয় এবং ১৯৪৬ সাল পর্যন্ত অন্তরীণ করে রাখা হয়। এরপর তাকে কর্মচ্যুত করে সেনাবাহিনী থেকে মুক্তি দেওয়া হয়।

## প্রথম কাশ্মীর যুদ্ধ

১৯৪৭ সালে ভারত বিভাজনের পরে পাকিস্তানের জন্ম হলে কিয়ানী রাওয়ালপিন্ডিতে চলে যান।

১৯৪৭ সালের সেপ্টেম্বরে, পাকিস্তানের প্রধানমন্ত্রী লিয়াকত আলি খান এবং পাঞ্জাবের মন্ত্রী শৌকত হায়াত খান, জম্মু ও কাশ্মীরের মহারাজার সরকারকে উৎখাত করার জন্য পাকিস্তানের প্রচেষ্টার দক্ষিণ বিভাগের দায়িত্ব তাকে দেন। জেনারেল কিয়ানী গুজরাতে একটি সাধারণ সদর দপ্তর প্রতিষ্ঠা করেন, জিএইচকিউ আজাদ। এখান থেকে কিয়ানীর বাহিনী কাশ্মীরে সীমান্তে অভিযান চালায় এবং তিনি  পুঞ্চে আজাদ বিদ্রোহীদের চালনা করেন। ব্রিগেডিয়ার হাবিবুর রহমান তার বাহিনী প্রধান হিসাবে দায়িত্ব পালন করেন।

## পরবর্তী জীবন
কিয়ানী পরে গিলগিতে পাকিস্তান সরকারের রাজনৈতিক প্রতিনিধি নিযুক্ত হন। রাওয়ালপিন্ডিতে অবসর গ্রহণকালে তিনি তার স্মৃতিকথা লিখেছিলেন। সেটি তার মৃত্যুর পর প্রকাশিত হয়েছিল:
* 

## তথ্যসূত্র

## সূত্রসমূহ
* 
* 
* 

## বহিঃসংযোগ
* Extract from Sugata Bose, ''A Hundred Horizons'', world-journal.net, archived on 6 October 2007.

বিষয়শ্রেণী:ভারতীয় মুসলিম
বিষয়শ্রেণী:করাচির ব্যক্তি
বিষয়শ্রেণী:১৯১০-এ জন্ম
বিষয়শ্রেণী:১৯৮১-এ মৃত্যু
মকবুল হোসেন (মেহেরপুরের রাজনীতিবিদ)

**মকবুল হোসেন** বাংলাদেশ আওয়ামী লীগের একজন রাজনীতিবিদ ও মেহেরপুর-২ আসনের দুইবারের নির্বাচিত সংসদ সদস্য। তিনি দুইবারই আওয়ামী লীগের মনোনয়ন না পেয়ে স্বতন্ত্র রাজনীতিবিদ হিসেবে সংসদ সদস্য হন।

মকবুল ১৯৫৪ সালের ১৭ জানুয়ারি মেহেরপুর জেলায় জন্মগ্রহণ করেন। তিনি এইচএসসি পর্যন্ত পড়াশোনা করেছেন।তিনি একজন বীর মুক্তিযোদ্ধা।

মকবুল হোসেন ১৯৯৬ সালের জুনে ৭ম জাতীয় সংসদ নির্বাচনে প্রথম সংসদ সদস্য নির্বাচিত হন। তিনি বিএনপির প্রাক্তন সংসদ সদস্য আব্দুল গনিকে পরাজিত করেছিলেন। ২০০১ ও ২০০৮ সালের নির্বাচনে তিনি পরাজিত হয়েছিলেন। ২০১৪ সালের ৫ জানুয়ারি অনুষ্ঠিত নির্বাচনে তিনি পুনরায় নির্বাচিত হয়ে ১০ম জাতীয় সংসদের সংসদ সদস্য হন। এ নির্বাচনে বিএনপি বয়কট করায় আওয়ামী লীগের এমএ খালেককে পরাজিত করেন। ২০১৮ সালের একাদশ জাতীয় সংসদ নির্বাচনে তিনি মহাজোট প্রার্থী সাহিদুজ্জামান খোকনকে সমর্থন জানিয়ে নিজের মনোনয়ন প্রত্যাহার করে নেন।

## আরও দেখুন
* দশম জাতীয় সংসদ সদস্যদের তালিকা

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:মেহেরপুর জেলার রাজনীতিবিদ
বিষয়শ্রেণী:১৯৩৫-এ জন্ম
গুলমিরি

**গুলমিরি**  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। গুলমিরি ৩২°৩০'০এন৭১°৩৫'৬০ই দ্রাঘিমাংশে বিদ্যমান এবং একটি এটির উচ্চতা প্রায় ২০০ মিটার (৬৫৯ ফুট) উচ্চতা নিয়ে অবস্থান করছে।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
হাফিজ ওয়ালা

**হাফিজ ওয়ালা**  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর। এটি পিপলান তহসিলের ৩২°১৬'০এন৭১°২৬'০ই দ্রাঘিমাংশে অবস্থিত  এবং মিয়ানওয়ালী জেলার অন্যতম কেন্দ্র হিসেবে কাজ করে থাকে।

## তথ্যসূত্র


বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
হার্নোলি

**হার্নোলি**  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। শহরটি পিপলfন তহসিলের একটি অংশ হিসেবে কাজ করে এবং প্রশাসনিকভাবে ২টি ইউনিয়ন পরিষদে বিভক্ত হয়েছে, যেখানে একটি শহুরে এলাকার জন্য এবং অপরটি গ্রামীণ এলাকা জন্য। এটি মিয়ানওয়ালী জেলার একেবারে দক্ষিণে অবস্থান করছে।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
দোয়াবা

**দোয়াবা**  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তেহসিলের ৩২°২০'১এন৭১°২৩'৪৪ই দ্রাঘিমাংশে এ অবস্থিত। রেলস্টেশনটির নাম ভাম্ব নামকরণ করা হয় এখানকার প্রধান জনবহুল উপজাতি "ভাম্ব" দের নামের সাথে মিলিয়ে। ভৌগোলিক অবস্থান অনুযায়ী শহরটির পশ্চিম দিকে সিন্ধু নদী এবং পূর্ব দিকে প্রধান থাল খাল রয়েছে। এটি পিপলান তহসিলের প্রধান ঐতিহাসিক শহর এবং এখানকার অধিবাসীদের প্রধান পেশা হচ্ছে কৃষি।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
ডেভিড স্ট্রাথেয়ার্ন

**ডেভিড রাসেল স্ট্রাথেয়ার্ন** (; জন্ম: ২৬ জানুয়ারি ১৯৪৯) হলেন একজন মার্কিন অভিনেতা। তিনি *[[গুড নাইট, অ্যান্ড গুড লাক]]* (২০০৫) চলচ্চিত্রে সাংবাদিক এডওয়ার্ড আর. মুরো চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ২০১০ সালে *টেম্পল গ্র্যান্ডিন* টেলিভিশন চলচ্চিত্রে অভিনয় করে তিনি একটি এমি পুরস্কার অর্জন করেন এবং একটি গোল্ডেন গ্লোব পুরস্কারের মনোনয়ন লাভ করেন।

স্ট্রাথেয়ার্ন ১৯৮০ ও ১৯৯০-এর দশকে তার সমকালীন পরিচালক উইলিয়ামস গ্র্যাড ও জন সেলসের চলচ্চিত্রে অভিনয় করে প্রসিদ্ধি অর্জন করেন, তন্মধ্যে রয়েছে *রিটার্ন অব দ্য সেকাউকাস সেভেন* (তার চলচ্চিত্রে অভিষেক), *দ্য ব্রাদার ফ্রম অ্যানাদার প্ল্যানেট*, *মেটওয়ান*, *সিটি অব হোপ*, *এইট মেন আউট* ও *লিম্বো*। তিনি *দ্য বর্ন আল্টিমেটাম* (২০০৭) ও *দ্য বর্ন লিগ্যাসি* (২০১২)-এ সিআইএ উপ-পরিচালক নোয়া ভোসেন চরিত্রে অভিনয় করে আরও খ্যাতি অর্জন করেন। তার অন্যান্য উল্লেখযোগ্য ভূমিকাসমূহ হল সাইফাই চ্যানেলের ধারাবাহিক *আলফাস* (২০১১-২০১২)-এ ডক্টর লি রোজেন এবং স্টিভেন স্পিলবার্গ পরিচালিত *[[লিংকন (চলচ্চিত্র)|লিংকন]]* (২০১২) চলচ্চিত্রে মার্কিন পররাষ্ট্রমন্ত্রী উইলিয়াম হেনরি সেওয়ার্ড।

## টীকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:ক্যালিফোর্নিয়ার অভিনেতা
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
লামিয়া হাজী বাশার

**লামিয়া হাজী বাশার** (আরবি: لمياء حجي بشار) একজন ইয়াজিদি মানবাধিকার কর্মী। তিনি ২০১৬ সালে নাদিয়া মুরাদের সাথে যৌথভাবে শাখারভ পুরস্কার অর্জন করেন।

## পরিচয়
হাজী বাশার ইরাকের সিনজার প্রদেশের নিকট কোযোতে জন্মগ্রহণ করেন৷ ঐ গ্রাম থেকে ২০১৪ সালে নাদিয়া মুরাদের সাথে তিনি আইএস কর্তৃক অপহৃত হন এবং তাকে যৌন দাসত্বে বাধ্য করা হয়।  তাকে আত্মঘাতি পোশাক তৈরীতেও বাধ্য করা হয়েছিল।

চোরাচালনকারীদের অর্থ প্রদান করে তার পরিবার তাকে পালিয়ে আসতে সহায়তা করেছিল এবং ২০১৬ সালের এপ্রিলে তিনি পালাতে সক্ষম হয়েছিলেন। কিন্তু পালানোর সময় ল্যান্ডমাইন বিস্ফোরণের ফলে তিনি আহত হন। তাকে জার্মানিতে চিকিৎসা প্রদান করা হয়। ২০১৬ সালে, তিনি এবং নাদিয়া মুরাদ যৌথভাবে শাখারভ পুরস্কার অর্জন করেন। অনুষ্ঠানটি ২০১৬ সালের ডিসেম্বরে সংঘটিত হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:শাখারভ পুরস্কার প্রাপক
বিষয়শ্রেণী:ইরাকি কুর্দি
বিষয়শ্রেণী:নারী মানবাধিকার কর্মী
বিষয়শ্রেণী:২১শ শতাব্দীর ইরাকি নারী রাজনীতিবিদ
ইসাখেল

থাম্ব|ইসাখেল

**ইসাখেল** () পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। শহরটি জেলা প্রশাসনের প্রশাসনিক উপবিভাগ হিসেবে ইসাখেল তহসিলের সদর দফতর হিসেবে কাজ করে থাকে।

ইসাখেল মিয়ানওয়ালী জেলার পশ্চিমে অবস্থিত একটি গুরুত্বপূর্ণ শহর। নিয়াজি প্রধানের নামানুসারে শহরটির নামকরণ করা হয় (তারনা থেকে ইসা খান)। ১৯০১ সালের নভেম্বর তারিখ পর্যন্ত, ইসা খেল বনু জেলার তহসিল সদর দপ্তর ছিল। তবে পাঞ্জাব প্রদেশ থেকে উত্তর-পশ্চিম ফ্রন্টিয়ার প্রদেশ তৈরির পরে বানু জেলাটি ইসাখের তহসিল ছাড়া এনডব্লিউএফপি তে অন্তর্ভুক্ত ছিল।

## তথ্যসূত্র

## বহিঃসংযোগ
* Early history of Niazi tribe
* Niazi Chiefs in the Mughal empire 

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
কলাবাঘ

থাম্ব|কলাবাঘ উপত্যকা

**কলাবাঘ** (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিলের একটি অন্যতম অঞ্চল হিসেব পরিচালিত হয়ে থাকে। এটি সিন্ধু নদীর পশ্চিম তীরে অবস্থিত। এটি সল্ট রেঞ্জ অঞ্চলের লাল পাহাড় এবং পাহাড়ের মধ্য দিয়ে সিন্ধু নদীর তীরের অসাধারণ দৃশ্যের জন্য বিখ্যাত। এছাড়াও ঐতিহ্যগত দিক থেকে; শহরটিতে বিশেষ করে পাদুকা এবং মাখাদি হালওয়া হস্তশিল্প উৎপাদন করার জন্য বিখ্যাত।

## তথ্যসূত্র

## বহিঃসংযোগ
* 

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
সিল্কসিটি এক্সপ্রেস

**সিল্কসিটি এক্সপ্রেস** (ট্রেন নং- **৭৫৩/৭৫৪**) বাংলাদেশ রেলওয়ে পরিচালিত আন্তঃনগর ট্রেনসমূহের মাঝে অন্যতম একটি ট্রেন। ট্রেনটি বাংলাদেশের রাজধানী ঢাকা থেকে বাংলাদেশের প্রাচীনতম শহর তথা পশ্চিমাঞ্চলীয় পরিচ্ছন্ন মহানগরী রাজশাহীর মাঝে যাতায়ত করে। এটি বিলাসবহুল ও অত্যাধুনিক আন্তঃনগর ট্রেন। ২০০৩ সালের ১৪ই আগস্ট ট্রেনটি চালু হয়। সিল্কসিটি এক্সপ্রেস ভারত থেকে আমদানিকৃত অত্যাধুনিক বিলাসবহুল এলএইচবি কোচ নিয়ে চলাচল করত, কিন্তু বর্তমানে ট্রেনটি নতুন চাইনিজ কোচে চলাচল শুরু করেছে।

## সময়সূচী
বাংলাদেশ রেলওয়ের ৫২তম সময়সূচী অনুযায়ী, 

সিল্কসিটি এক্সপ্রেস ট্রেনটির সময়সূচিঃ

বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪তম সময়সূচী অনুযায়ী।

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
কল্লুর

**কল্লুর** (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিল অংশ হিসেবে পরিচালিত হয়ে থাকে এবং ৩২°৪৪'৩৩এন৭১°১৫'৫৪ই দ্রাঘিমাংশে অবস্থান করছে। শহটির ২০৩ মিটার (৬৬৯ ফুট) উচ্চতায় অবস্থিত।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
মকবুল হোসেন

**মকবুল হোসেন** নামের ব্যক্তিগণ হলেন-
*মকবুল হোসেন (জামালপুরের রাজনীতিবিদ) –জাতীয় পার্টির রাজনীতিবিদ ও পাবনা-২ আসনের সাবেক সাংসদ।
*মকবুল হোসেন (পাবনার রাজনীতিবিদ) –বাংলাদেশ আওয়ামী লীগের রাজনীতিবিদ ও পাবনা-৩ আসনের সংসদ সদস্য।
*মকবুল হোসেন (মেহেরপুরের রাজনীতিবিদ) –বাংলাদেশ আওয়ামী লীগের রাজনীতিবিদ ও মেহেরপুর-২ আসনের সাবেক সংসদ সদস্য।
*মকবুল হোসেন (যশোরের রাজনীতিবিদ) –বাংলাদেশ জামায়াতে ইসলামীর রাজনীতিবিদ ও যশোর-২ আসনের সাবেক সাংসদ।
*মকবুল হোসেন (ঢাকা-৯ আসনের সাংসদ) –বাংলাদেশ আওয়ামী লীগের রাজনীতিবিদ ও ঢাকা-৯ আসনের সাবেক সংসদ সদস্য।
*মকবুল হোসেন (চুয়াডাঙ্গার রাজনীতিবিদ) –জাতীয় পার্টির রাজনীতিবিদ ও চুয়াডাঙ্গা-১ আসনের সাবেক সাংসদ।
*মকবুল হোসেন (সিলেটের রাজনীতিবিদ) –১৯৫৪ সালের পাকিস্তান জাতীয় পরিষদের সদস্য।
* মকবুল হোসেন (সচিব) - তথ্য ও সম্প্রচার মন্ত্রণালয়ের অবসরপ্রাপ্ত সচিব।

## আরও দেখুন

* সৈয়দ মকবুল হোসেন –বাংলাদেশী রাজনীতিবিদ ও ব্যবসায়ী।
ক্রিস্টোফার এনকুনকু

**ক্রিস্টোফার অ্যালেন এনকুনকু** (জন্ম ১৪ ডিসেম্বর ১৯৯৭) হলেন একজন ফরাসি পেশাদার ফুটবলার। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে খেলে থাকেন।

## খেলোয়াড়ী জীবন
এনকানকু, ২০১৫ সালের ৮ই ডিসেম্বর ইউয়েফা চ্যাম্পিয়ন্স লিগ-এর খেলায় ইউক্রেনীয় ফুটবল ক্লাব সাকতার ডোনেনক-এর বিপক্ষে মাঠে নামার মধ্য দিয়ে পেশাদারী ফুটবলে অভিষিক্ত হন, ঘরের মাঠে হওয়া খেলাটিতে তিনি ৮৭তম মিনিটে তার তার দলের আরেক খেলোয়াড় লুকাস মাওরা-এর বদলে মাঠে নামেন, খেলাটিতে তারা ২-০ গোলে জয় পায়।

২০১৭ সালের ৭ই জানুয়ারী, কোপা দ্য ফ্রান্স-এর খেলায় ফরাসি ফুটবল ক্লাব বাস্টিয়া-এর বিপক্ষে তিনি তার প্রথম পেশাদার গোলটি করেন, ঘরের মাঠে হওয়া খেলাটিতে ৭-০ গোলে জয় পায়।

## আন্তর্জাতিক খেলোয়াড়ী জীবন
এনকুনকুর জন্ম হয় ফ্রান্সে এবং তিনি কঙ্গীয় (গণতান্ত্রিক কঙ্গো প্রজাতন্ত্র) বংশধর। তিনি ফ্রান্সের কিশোর আন্তর্জাতিক দলের খেলোয়াড়।

## খেলোয়াড়ী জীবনের পরিসংখ্যান

## তথ্যসূত্র

## বহিঃসংযোগ
* France profile  at FFF

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:সেন-এ-মার্নের ক্রীড়াবিদ
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:বুন্দেসলিগার খেলোয়াড়
বিষয়শ্রেণী:আরবি লাইপৎসিশের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:লানি-সুর-মার্নের ব্যক্তি
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:উয়েফা কনফারেন্স লিগ বিজয়ী খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:এসি মিলানের খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:সেরিয়ে আ-এর খেলোয়াড়
এনএক্সটি টেকওভার: ফিনিক্স

**এনএক্সটি টেকওভার: ফিনিক্স** একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৯ সালের ২৬শে জানুয়ারি তারিখে মার্কিন যুক্তরাষ্ট্রের অ্যারিজোনার ফিনিক্সের টকিং স্টিক রিসোর্ট এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত তেইশতম অনুষ্ঠান ছিল।

পরবর্তী সপ্তাহে এনএক্সটি-এ প্রদর্শনের জন্য দুইটি ম্যাচ ধারণ সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে টমাসো চিয়াম্পা এনএক্সটি চ্যাম্পিয়নশিপ ম্যাচে অ্যালিস্টার ব্ল্যাককে হারিয়েছে। অন্যান্য শীর্ষস্থানীয় ম্যাচে, শেনা বেজলার এনএক্সটি নারী চ্যাম্পিয়নশিপ ম্যাচে বিয়াঙ্কা বেলেয়ারকে, ওয়ার রেইডার্স এনএক্সটি ট্যাগ টিম চ্যাম্পিয়নশিপ ম্যাচে দি আন্ডিস্পিউটেড এরাকে এবং জনি গারগানো এনএক্সটি উত্তর আমেরিকান চ্যাম্পিয়নশিপ ম্যাচে রিকোশেকে হারিয়েছে।

## ফলাফল

## তথ্যসূত্র

## বহিঃসংযোগ

* 

বিষয়শ্রেণী:এনএক্সটি টেকওভার
বিষয়শ্রেণী:২০১৯-এ ডাব্লিউডাব্লিউই নেটওয়ার্কের অনুষ্ঠান
বিষয়শ্রেণী:২০১৯-এ অ্যারিজোনা
বিষয়শ্রেণী:ফিনিক্স, অ্যারিজোনায় পেশাদারি কুস্তি
বিষয়শ্রেণী:ফিনিক্স, অ্যারিজোনায় অনুষ্ঠান
বিষয়শ্রেণী:জানুয়ারি ২০১৯-এ মার্কিন যুক্তরাষ্ট্রে অনুষ্ঠান
কামার মুশনি

**কামার মুশনি**  (), পাকিস্তানের পাঞ্জাব প্রদেশের মিয়ানওয়ালী জেলার  প্রশাসনিক উপবিভাগের চারটি ইউনিয়ন পরিষদের একটি শহর। এটি ইসাখেল তহসিলের অংশ হিসেবে পরিচালিত হয়ে থাকে এবং ৩২°৫০'৩৮এন৭১°২২'১ই দ্রাঘিমাংশে অবস্থান করছে।

এটি মিয়ানওয়ালী জেলার প্রধান শহরগুলির মধ্যে অন্যতম একটি। এখানকার জনসংখ্যা প্রায় ৭০,০০০ জন এর মত এবং এটি ইসাখেল এবং কালাবাঘের মধ্যে অবস্থিত। কামার মুশনি অনেকগুলি ছোট শহরকে ঘিরে গড়ে উঠেছে, যার মধ্যে উল্লেখযোগ্য গ্রাম হচ্ছে মাকরওয়াল, সুলতান খেল, ট্র্যাগ, ঈসা খেল, নাসরিওয়ালা, চপরি, কোট চন্দনা, বুরজি সৈয়দিয়ান ওয়ালী, মন্দা খেল এবং কালাবাঘ ইত্যাদি।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
বিষয়শ্রেণী:মিয়ানওয়ালী জেলা
কামার মুশনি পাক্কা

**কামার মুশনি পাক্কা**  (), পাকিস্তানের  পাঞ্জাব প্রদেশের মিয়ানওয়ালী জেলার একটি ইউনিয়ন পরিষদ। ইউনিয়ন পরিষদটি ইসাখেল তহসিলের প্রশাসনিক উপবিভাগ হিসেবে কাজ করে থাকে।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
খাগলান ওয়ালা

**খাগলান ওয়ালা** (ڪھگلانواله) পাকিস্তানের পাঞ্জাব প্রদেশের মিয়ানওয়ালী জেলার ইসাখেল তহসিলের একটি গ্রাম ও ইউনিয়ন পরিষদ। এটি ঈসা খেল তহসিল অংশ হিসেবে পরিচালিত হয়ে থাকে এবং৩২°৩৭'৬০এন৭১°১৬'০ই দ্রাঘিমাংশে অবস্থিত। এটি খুররাম নদীর উত্তর তীরে অবস্থিত। এটি কেপিকে প্রদেশের নিকটবর্তী পাঞ্জাব প্রদেশের পশ্চিম সীমান্তে অবস্থিত গ্রামগুলির মধ্যে অন্যতম একটি ইউনিয়ন পরিষদ। এখানকার জনসংখ্যা প্রায় ৩০০০ জন এর মত। তুলনামূলকভাবে উন্নত গ্রামের ন্যায় এই গ্রামটিতেও বাসিন্দাদের মধ্যে বিদ্যুৎ, টেলিফোন, পিচের রাস্তা, ইন্টারনেট, স্কুল, পানি সরবরাহ ব্যবস্থা এবং নিকাশী পদ্ধতির মত মৌলিক সকল সুবিধা গ্রহণ করে থাকে।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
আলবার্ট প্যাডমোর

**আলবার্ট লিরয় প্যাডমোর** (; জন্ম: ১৭ ডিসেম্বর, ১৯৪৪) বার্বাডোসে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **আলবার্ট প্যাডমোর**।

প্রথম-শ্রেণীর ক্রিকেট থেকে অবসর গ্রহণ করার পর কেরি প্যাকারের পরিচালনায় বিশ্ব সিরিজ ক্রিকেটে ওয়েস্ট ইন্ডিজের প্রতিনিধিত্ব করেছেন আলবার্ট প্যাডমোর।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ করেছিলেন তিনি। ৭ এপ্রিল, ১৯৭৬ তারিখে টেস্ট ক্রিকেটে অভিষেক ঘটে তার।

দলে তিনি মূলতঃ অফস্পিন বোলার হিসেবে খেলতেন। তবে দূর্ভাগ্যবশতঃ ঐ সময়ে ওয়েস্ট ইন্ডিজের টেস্ট ক্রিকেটের ইতিহাসের সর্বাপেক্ষা সেরা ফাস্ট বোলিং আক্রমণ কার্য পরিচালনায় অ্যান্ডি রবার্টস, মাইকেল হোল্ডিংসহ অন্যান্য উদীয়মান ক্রিকেটারদের সরব উপস্থিতি সবিশেষ লক্ষণীয় ছিল। এ সময়ে চারজন ফাস্ট বোলার ও ভিভ রিচার্ডসের ন্যায় সেরা ব্যাটসম্যানের কয়েক ওভার স্পিন বোলিংয়ের মাধ্যমে খেলা সম্পন্ন করা হতো। ফলশ্রুতিতে, আলবার্ট প্যাডমোরের খেলার সুযোগ স্তিমিত হয়ে আসে।

## বিশ্ব সিরিজ ক্রিকেট
জাতীয় দল থেকে উপেক্ষিত হবার পর বিশ্ব সিরিজ ক্রিকেটে অংশগ্রহণের লক্ষ্যে চুক্তিতে স্বাক্ষর করেন। ১৯৮২-৮৩ ও ১৯৮৩-৮৪ মৌসুমে বিদ্রোহী ওয়েস্ট ইন্ডিজ দলের সাথে নিষিদ্ধঘোষিত দক্ষিণ আফ্রিকায় গমন করেন। এর বিরূপ প্রতিক্রিয়া হিসেবে আজীবনের জন্যে ক্রিকেট খেলায় অংশগ্রহণ করা থেকে নিষেধাজ্ঞার কবলে পড়েন তিনি।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:বিশ্ব সিরিজ ক্রিকেট খেলোয়াড়
জন ওয়েট

**জন হেনরি বিকফোর্ড ওয়েট** (; জন্ম: ১৯ জানুয়ারি, ১৯৩০ - মৃত্যু: ২২ জুন, ২০১১) জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন **জন ওয়েট**।

## প্রথম-শ্রেণীর ক্রিকেট
ট্রান্সভাল প্রদেশের জোহেন্সবার্গে জন ওয়েটের জন্ম। দক্ষিণ আফ্রিকার হিল্টন কলেজে অধ্যয়ন করেন। এরপর রোডস বিশ্ববিদ্যালয়ে ভর্তি হন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও ট্রান্সভালের পক্ষে খেলেন। ১৯৪৮ থেকে ১৯৬৬ সালে অবসর গ্রহণের পূর্ব-পর্যন্ত প্রথম-শ্রেণীর ক্রিকেটে সপ্রতিভ পদচারণ ছিল তার। ইস্টার্ন প্রভিন্সের সদস্যরূপে গ্রিকুয়াল্যান্ড ওয়েস্টের বিপক্ষে ২১৯ রানের সর্বোচ্চ ইনিংস খেলেন তিনি।

## টেস্ট ক্রিকেট
সমগ্র খেলোয়াড়ী জীবনে ৫০টি টেস্টে অংশগ্রহণের সৌভাগ্য হয় জন ওয়েটের। দক্ষিণ আফ্রিকার প্রথম খেলোয়াড় হিসেবে ৫০ টেস্টে অংশগ্রহণের মাইলফলক স্পর্শ করেন। সচরাচর তাকে দক্ষিণ আফ্রিকার অন্যতম সেরা উইকেট-রক্ষক হিসেবে বিবেচনা করা হয়। সর্বমোট ১৪১টি ডিসমিসালের সাথে স্বীয় নামকে জড়িয়ে রেখেছেন স্ব-মহিমায়। ডেভ রিচার্ডসনের অনন্য অর্জনের পূর্ব-পর্যন্ত এ ডিসমিসালগুলো দক্ষিণ আফ্রিকান রেকর্ডরূপে টিকেছিল। ১৯৫২-৫৩ মৌসুমে অস্ট্রেলিয়া ও নিউজিল্যান্ড গমন করেন। এরপর ১৯৫৩-৫৪ মৌসুমে নিউজিল্যান্ডের বিপক্ষে এক সিরিজে ২৩টি ডিসমিসাল ঘটিয়ে নতুন রেকর্ড গড়েন।

এরপর, ১৯৬১-৬২ মৌসুমে একই দলের বিপক্ষে আবারও ২৬টি ডিসমিসাল ঘটিয়ে সৃষ্ট রেকর্ডকে আরও সামনের দিকে এগিয়ে নিয়ে যান। উইকেট-রক্ষণের পাশাপাশি ব্যাটসম্যান হিসেবেও সমান ভূমিকা পালন করেছেন জন ওয়েট। ট্রেন্ট ব্রিজে অভিষেক টেস্টেই স্বাগতিক ইংল্যান্ডের বিপক্ষে ৭৬ রানের ইনিংসে উপহার দিয়েছিলেন। ৩০ ঊর্ধ্ব গড়ে রান তুলেছেন তিনি। তন্মধ্যে চারটি শতরানের ইনিংসে রয়েছে তার।

## তথ্যসূত্র

## আরও দেখুন
* জিওফ গ্রিফিন
* জেরি আলেকজান্ডার
* টেস্ট ক্রিকেটে হ্যাট্রিকের তালিকা
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৩০-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকান উইকেট-রক্ষক
বিষয়শ্রেণী:সাউথ আফ্রিকান ইউনিভার্সিটিজের ক্রিকেটার
বিষয়শ্রেণী:উইকেট-রক্ষক
খোলা খানকাহ সিরাজিয়া

**খানকাহ সিরাজিয়া**  (), পাকিস্তানের পাঞ্জাব প্রদেশের মিয়ানওয়ালী জেলার একটি ইউনিয়ন পরিষদ। ডিং খোলা এই ইউনিয়ন পরিষদের একটি গ্রাম, বেশিরভাগই তালোকার জাটসের অধিবাসী বসবাস করে থাকে। এটি পিপলান তহসিলের প্রশাসনিক উপবিভাগ হিসেবে পরিচালিত হয়ে থাকে।

খানকাহ ১৯২০-১৯২২ সালে মাওলানা আবু সাদ আহমেদ খান সাহেব কর্তৃক গ্রামটি প্রতিষ্ঠা করেন। খানকা সিরাজিয়া নামটি খাজা হাজী মুহাম্মদ সিরাজ উদ্দিন সাহেবের নামে নামকরণ করা হয়েছিল। খাজা খান মুহম্মদ সাহেব ১৯৫৬ সাল থেকে খানকাহ সিরাজিয়া ইনচার্জ এর দায়িত্ব পালন করেছিলেন। তার মৃত্যুর পরে তারই পুত্র উক্ত দায়িত্ব গ্রহণ করেন। খানকাহ সিরাজিয়া পাকিস্তানের সুফি আদেশের (সিলসিলা) নকশবান্দিয়া মুজাদ্দিয়ায়ের প্রাচীনতম খানকাহার মধ্যে অন্যতম। কুণ্ডিয়ান মিয়ানওয়ালী গ্রামের একটি মনোরম মসজিদ, মাদ্রাসা, খানকাহ এবং গ্রন্থাগার রয়েছে। খতম-ই-নবুওয়াত আন্দোলনের জন্য এই গ্রামের অন্যতম গুরুত্বপূর্ণ ভূমিকা পালনের ইতিহাস রয়েছে। গ্রামটি খানকাহ সিরাজিয়া নামটি আবার মার্কাজ ই সিরাজিয়া নামেও পরিচিত।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
কোট চন্দনা

**কোট চন্দনা**  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিলের অংশ হিসেবে কাজ করে থাকে এবং ১৯১ মিটার (৬২৯ ফুট) উচ্চতায় নিয়ে ৩২°৫৬'২৭এন৭১°৩০'১৩ই দ্রাঘিমাংশে অবস্থান করছে।

জিন্নাহ ব্যারেজ এবং কালবাঘের পার্শ্ববতী কোট চন্দনা সিন্ধু নদীর ডান তীরে অবস্থিত করছে শহরটি। একটি প্রাদেশিক সড়ক মিয়ানওয়ালী এবং খাইবার পাখতুনখোয়াকে সংযুক্ত করেছে। কোট চন্দনায় জীবনযাপন মূলত পাঞ্জাবি এবং পশতুন সংস্কৃতির সংমিশ্রণ পরিচালিত হয়ে থাকে। আফগান শরণার্থীদের জন্য একটি শিবির রয়েছে এবং কোট চন্দনার কাছে একটি জলবিদ্যুৎ কেন্দ্র রয়েছে।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
কুন্দিয়ান

**কুন্দিয়ান**  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তহসিলে অবস্থিত এবং ৩২°২৭'০এন৭১°২৮'০ই দ্রাঘিমাংশে বরাবর অবস্থান করছে। প্রশাসনিকভাবে ২টি ইউনিয়ন পরিষদে বিভক্ত করে শহরটি গঠন করা হয়েছে।

কুন্দিয়ানে নিউক্লিয়ার ফুয়েল কমপ্লেক্স (কেএনএফসি) পাশ্ববর্তী এলাকায় অবস্থান করছে।

## তথ্যসূত্র


বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
হেমন্তকুমার সরকার

**হেমন্তকুমার সরকার** () (১৮৯৭—১৯৫২) একজন ভারতীয় ভাষাবিজ্ঞানী, লেখক, জীবনীগ্রাহক, সম্পাদক, প্রকাশক, ইউনিয়ন নেতা, ভারতীয় স্বাধীনতা আন্দোলনের নেতা এবং সুভাষ চন্দ্র বসুর সহযোগী ছিলেন। তিনি ছিলেন ঘনিষ্ঠ বন্ধু এবং সুভাষ চন্দ্র বসুর প্রথম জীবনীকার, মুজাফ্ফর আহমেদ ও কাজী নজরুল ইসলামের সাথে বাংলায় শ্রম স্বরাজ পার্টির সহ-প্রতিষ্ঠাতা এবং ১৯৪৭ সালে বাংলার বিভাজন এবং বাঙালি হিন্দু স্বদেশ গঠন আন্দোলনের নেতৃত্ব দেন।

## প্রথম জীবন
হেমন্তকুমার সরকার ১৮৯৭ সালে নদিয়া জেলার শান্তিপুরের বাগআঁচড়া গ্রামে মদনমোহন সরকার ও কাদম্বারী দেবীর ছয়টি সন্তানের মধ্যে পঞ্চম সন্তান হিসাবে জন্মগ্রহণ করেন। তার পিতা তার পিতামহের একটি ব্যাংকিং ব্যবসায়ের মালিক ছিলেন এবং তার মা ছিলেন নদিয়া রাজের দীউয়ান রঘুনন্দন মিত্রের নাতনী। তার শৈশবকালে কৃষ্ণনগর কলেজিয়েট স্কুলে উপস্থিত ছিলেন। ১৯১২ সালে হেমন্ত কুমার সরকার বেনী মাধব দাসের অধীনে এসেছিলেন, যিনি কটকের র‍্যাভেনশ কলেজিয়েট স্কুল থেকে কৃষ্ণনগর কলেজিয়েট স্কুলের নতুন প্রধান শিক্ষক হিসেবে এসেছিলেন। বেণী মাধব দাস তাকে তার প্রাক্তন ছাত্র সুভাষ চন্দ্র বসুর সাথে পরিচয় করিয়েছিলেন, যা হেমন্ত কুমার সরকার ও সুভাষ চন্দ্র বসুর মধ্যে স্থায়ী বন্ধুত্বে পরিপূর্ণ হয়েছিল। ১৯১৩ সালের মে মাসে সুভাষ চন্দ্র বসু কৃষ্ণনগর শহরে আসেন এবং গ্রীষ্মকালীন সময় হেমন্ত কুমার সরকারের সাথে থাকতেন। ১৯১৪ সালে হেমন্ত কুমার সরকার ও সুভাষ চন্দ্র বসু আধ্যাত্মিক গুরুের সন্ধানে বাড়ি থেকে পালিয়ে যান এবং অযোধ্যা, হরিদ্বার, মথুরা, বৃন্দাবন ও বারাণসীতে ভ্রমণ করেন। তারা তিন মাস পর বাড়ি ফিরে এসেছিল। ম্যানচেস্টার ও বার্মিংহামে কর্মীদের শিক্ষা কর্মসূচি দ্বারা অনুপ্রাণিত হয়ে হেমন্ত কুমার সরকার শৈলেন ঘোষের পাশাপাশি কৃষ্ণনগর শ্রমিকদের ইনস্টিটিউট, একটি রাতের স্কুল চালু করেন, যা শ্রমিকশ্রেণির লোকদের বিনামূল্যে শিক্ষার সুযোগ দেয়। ১৯১৭ সালে, তিনি কৃষ্ণনগর সরকারি কলেজ থেকে সংস্কৃত ভাষায় ফার্স্ট ক্লাস অনার্স নিয়ে বিএ পাশ করেন। তার কলেজে বিএ এবং বিএসসি ছাত্রদের মধ্যে প্রথম স্থান অর্জনের জন্য তিনি মোহিনী মোহন রয় পুরস্কার পেয়েছিলেন। স্নাতকোত্তর পর, হেমন্ত কুমার সরকার তুলনামূলক দর্শনশাস্ত্রের মাস্টার্স প্রোগ্রামে কলকাতা বিশ্ববিদ্যালয়ে ভর্তি হন। ১৯১৯ সালে তিনি তুলনামূলক দর্শনশাস্ত্রে এমএ'তে প্রথম স্থান অর্জন করেন এবং বিশ্ববিদ্যালয়  থেকে স্বর্ণ পদক লাভ করেন।

## পরবর্তী জীবন
হেমন্ত কুমার সরকার তার জীবনের শেষ সময় কৃষ্ণনগরে কাটিয়েছে, স্থানীয় বাসিন্দাদের সাথে কাজ করছে তাদের জীবনযাত্রার উন্নতির জন্য। তিনি ১৯৫২ সালে মারা যান। এমনকি তার শেষ লেখাগুলিতেও তিনি আশা প্রকাশ করেছিলেন যে বিমান দুর্ঘটনার ঘটনায় সুভাষ চন্দ্র বসুর মৃত্যুর খবর ভুল ছিল এবং তিনি শীঘ্রই ভারতে ফিরে আসবেন।
## ব্যক্তিগত জীবন
১৯২৬ সালের নভেম্বরে হেমন্তকুমার সরকার সুধীরা ঠাকুর'কে (১৯০২-১৯৭৩) বিয়ে করেন, যিনি বাংলার প্রথম মহিলা স্নাতকোত্তর ছিলেন। ১৯৩১ সালে, হেমন্তকুমার সরকার ও তার স্ত্রী কলকাতার ৭ বালিগঞ্জ প্লেসে তাদের বাড়ি বানিয়েছিলেন। তাদের তিন পুত্র ছিল- মানবেন্দ্র, দীপঙ্কর এবং মানসীজা।

## তথ্যসূত্র

## বহিঃসংযোগ

* উইকিসংকলন

বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:১৮৯৭-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:সুভাষচন্দ্র বসু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ভারতীয় ভাষাবিজ্ঞানী
মারি, পাঞ্জাব

**মারি** () পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি **পুরনো মারি সিন্ধু** নামেও পরিচিত হয়

মারি সিন্ধু শহর থেকে প্রায় ২ কিলোমিটার দূরত্বে সিন্ধু নদীর তীরে অবস্থান করছে গ্রামটি। এটি ৩২°৫৭'৩২এন৭১°৩৫'৭ই দ্রাঘিমাংশে অবস্থিত এবং এর উচ্চতা প্রায় ২৩৪ মিটার (৭৭০ ফুট)। এই গ্রামটি হিন্দু সভ্যতার ঐতিহাসিক ধ্বংসাবশেষের জন্য বিখ্যাত।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
মস

**মস**  (), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি মিয়ানওয়ালী তহসিলের অংশ হিসেবে কাজ করে থাকে এবং জেলার রাজধানী উত্তর থেকে প্রায় ৩২°৪৪'৪৯এন৭১°৩০'৫১ই দ্রাঘিমাংশে অবস্থিত। এটি সিন্ধু নদীর পূর্বদিকে অবস্থান করে গড়ে উঠেছে।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
পশতুনিস্তান

**পশতুনিস্তান** (; **পাখতুনিস্তান** নামেও পরিচিত, বা **পাঠানিস্তান**, অর্থ পশতুদের দেশ, হচ্ছে পশতু জনগোষ্ঠী অধ্যুষিত একটি ভৌগোলিক ঐতিহাসিক অঞ্চল যা আজকের দিনের আফগানিস্তান এবং পাকিস্তানের কিছু অঞ্চল নিয়ে গঠিত যেখানে পশতু সংস্কৃতি, ভাষা এবং জাতীয়তা প্রবল। এই অঞ্চলের জন্য বিকল্প নামও প্রচলিত আছে যেমন "***[[:en:Names of Khyber Pakhtunkhwa|পাখতুনখোয়া]]***" (), "***[[:en:Rohilla|রোহ]]***" (), এবং "***[[:en:Name of Afghanistan|আফগানিস্তান]]***" (), যা ৩য় শতকের পর থেকেই প্রচলিত। পশতুনিস্তানের পূর্বে পাঞ্জাব, পশ্চিম ও উত্তরে তুর্কিভাষী অঞ্চল, উত্তরপূর্বে কাশ্মির এবং দক্ষিণে বেলুচিস্তান।

## ভূগোল
## ইতিহাস
 
২য় খ্রিস্টপূর্বাব্দ থেকে এই অঞ্চলে পশতু জনগোষ্ঠী বসবাস করছে, যা বিভিন্ন পর্যায়ে প্রাচীন ইরানি জনগোষ্ঠী, মিডিয়ান, আকেমেনিড, গ্রীক, মৌর্যবংশ, কুশান, হেপথালাইট, সাসানীয়, আরব মুসলমান, তুর্কি, মুঘল এবং অন্য অনেকের দ্বারা শাসিত হয়েছে। সাম্প্রতিককালে, পশ্চিমা বিশ্বও এই অঞ্চলের ভাগ্য নির্ধারণে ভূমিকা রাখছে।

৭ম শতকে আরব মুসলমানরা এই অঞ্চলে আগমনের পরে পশতুদের মধ্যে ইসলামের বিকাশ ঘটে। কিছু আরব ব্যক্তি সুলাইমান পর্বতে বসবাস শুরু করে এবং ধীরে ধীরে পশতু জাতির সঙ্গে একীভূত হয়ে যায়।

## তথ্যসূত্র

বিষয়শ্রেণী:ঐতিহাসিক অঞ্চল
বিষয়শ্রেণী:ইরানের দেশ ও অঞ্চল
বিষয়শ্রেণী:পশতু ভাষী দেশ ও অঞ্চল
বিষয়শ্রেণী:পশতু শব্দ ও বাক্যাংশ
বিষয়শ্রেণী:আফগানিস্তানের অঞ্চল
বিষয়শ্রেণী:পাকিস্তানের অঞ্চল
বিষয়শ্রেণী:সাংস্কৃতিক অঞ্চল
বিষয়শ্রেণী:বিভাজিত অঞ্চল
বিষয়শ্রেণী:পুনঃসংযোজনবাদ
কোলার স্বর্ণখনি

**কোলার স্বর্ণখনি** বা **কোলার গোল্ড ফিল্ডস** বা **কেজিএফ** হচ্ছে কর্ণাটক রাজ্যের কোলার এর একটি খনির অঞ্চল এবং তালুক। রবার্টসন পেত হচ্ছে কোলার স্বর্ণখনির সদরদপ্তর।

## ইতিহাস
কোলার স্বর্ণখনির প্রাথমিক ইতিহাস ওয়েসলেয়ান তামিল মিশন,বেঙ্গালুরু এবং কোলার গোল্ড ফিল্ডের সুপারেন্টেন্ডেন্ট ডেভিড পিল্লাই। তার  গবেষণা ও পর্যবেক্ষণ ত্রৈমাসিক পত্রিকা মিথিক সোসাইটি এবং অন্যান্য জার্নালে প্রকাশিত হয়।

## শহরের জন্ম ইতিহাস
সোনার খনি বৃদ্ধি এবং শ্রমচাহিদা বৃদ্ধির ফলে, তামারনাডুর ধর্মপুরি, কৃষ্ণগিরি, সালেম, উত্তর ও দক্ষিণ আর্কট জেলার মানুষ এবং অন্ধ্রপ্রদেশের চিত্তুর, মাদানপল্লী ও অনন্তপুর জেলার মানুষ বিভিন্ন শাফলের চারপাশে বসতি স্থাপন করে। শহরে প্রাণকেন্দ্রে মূলত ব্রিটিশ ও ভারতীয় প্রকৌশলী, ভূতাত্ত্বিক ও খনি সুপারভাইজাররা গ্র্যান্ড ঔপনিবেশিক জীবনযাপন করত যাদের জন্য ছিল গলফ কোর্স, টেনিস কোর্ট, ড্যান্স হল এবং বার সহ ক্লাব, কুটির এবং বাংলো। কর্মীদের জন্য বাগান ও বাসস্থান এবং গীর্জা এবং চ্যাপেলও ছিল সেখানে।

১৯০২ সালের জুনে, ভারতের প্রথম এবং প্রাচীন বিদ্যুৎ উৎপাদন কেন্দ্র থেকে কেজিএফে খনির অপারেশনগুলির জন্য বিদ্যুৎ সরবরাহ করা হয়/ এটি শিবসামামুদ জলপ্রপাত থেকে প্রাপ্ত বিদ্যুৎ যা 'কভারি ইলেকট্রিক পাওয়ার প্লান্ট' নামে পরিচিত ছিল।

কোলার অঞ্চলের চারপাশে বিভিন্ন শিলালিপি রয়েছে যা বিভিন্ন সময়ে মহাভারীদের (বানাস), কদম্বাস, চালুক, পাল্লা, বৈদুম্বাস, রাস্তাকুত, চোলাস, হোয়সালাস এবং ময়সুর রাজাদের রাজত্বের নিদর্শন। 

## কোলার জাতীয় প্রত্নতাত্ত্বিক স্মৃতিস্তম্ভ
কোলার গোল্ড ফিল্ডগুলিতে কোলার গোল্ড ফিল্ডের পাইরোক্লাস্টিকস এবং পিলো লাভা রক্ষা, রক্ষণাবেক্ষণ, প্রচার এবং জোটের বর্ধিতকরণের উন্নতির জন্য ভূতাত্ত্বিক সার্ভে অফ ইন্ডিয়া (জিএসআই) দ্বারা ভারতের জাতীয় ভূতাত্ত্বিক স্মৃতিসৌধ ঘোষিত হয়েছে।
 
## শিক্ষা
১৯০১ সালে, ন্যান্ডিডোরগগ খনিতে কোম্পানির ব্রিটিশ ও ইউরোপীয় কর্মীদের শিশুদের শিক্ষার জন্য ইংরেজি মিডিয়াম প্রাইমারি স্কুল প্রতিষ্ঠা করেন জন টেইলর অ্যান্ড সন্স কোম্পানি। এটি কোলার সোনা ফিল্ডস বয়েজ স্কুল ওরিগাম নামে পরিচিত ছিল এবং পরবর্তীতে মিডল স্কুল এবং তারপরে হাই স্কুলে উন্নীত হয়েছিল, শিক্ষার্থীরা নিম্ন ক্যামব্রিজ এবং সিনিয়র ক্যামব্রিজ লেভেল পরীক্ষায় উপনীত হয়েছিল।

## জনসংখ্যার উপাত্ত
দাপ্তরিক ভাষা কন্নড়, তবে কোলার জেলার বেশিরভাগ কন্নড় ও তামিল ভাষী জনসংখ্যা রয়েছে যদিও তামিলরা কেজিএফে সংখ্যাগরিষ্ঠ। বেশিরভাগ তামিল জনগোষ্ঠী ১৯ শতকের শেষদিকে ব্রিটিশদের দ্বারা আনীত মাদ্রাজ প্রেসিডেন্সির উত্তর আর্কট, চিত্তুর, সালেম এবং ধর্মপুরি জেলার শ্রমিকরা ছিল তাদের পূর্বপুরুষ। এদেরকে আনা হয়েছিল কারণ স্থানীয় গ্রামবাসী কাজ করতে অস্বীকৃতি জানিয়েছিল।

## চলচ্চিত্র
কেজিএফ: চ্যাপটার ওয়ান একটি চলচ্চিত্র এর উপর ভিত্তি করে করা হয়েছে।

কেজিএফ: চ্যাপ্টার টু চলচ্চিত্র ১৪ এপ্রিল ২০২২ এ মুক্তি পেয়েছে।

## তথ্যসূত্র

## বহিঃসংযোগ

বিষয়শ্রেণী:কোলার জেলার শহর ও নগর
বিষয়শ্রেণী:কর্ণাটকের অর্থনীতি
বিষয়শ্রেণী:কোলার জেলার ভূগোল
বিষয়শ্রেণী:কোলার জেলার দর্শনীয় স্থান
বিষয়শ্রেণী:ভারতের ভূগর্ভস্থ খনি
বিষয়শ্রেণী:ভারতে সোনার খনি
ভেলোর বিদ্রোহ

১৮৫৭ সালের সিপাহী বিদ্রোহেরও প্রায় অর্ধ শতাব্দীর পূর্বে **ভেলোর বিদ্রোহ** ছিল ১০ জুলাই ১৮০৬ সালে ইংরেজদের বিরুদ্ধে ভারতীয় সিপাহিদের দ্বারা সঞ্চালিত সর্বপ্রথম বৃহৎ বিদ্রোহ। দক্ষিণ ভারতের ভেলোর শহরে সংঘটিত বিদ্রোহটি একটি পুরো দিন চলে, এবং বিদ্রোহীরা ভেলোর দুর্গ দখল করতে ও  ২০০ জন ব্রিটিশ সেনাকে হত্যা বা আহত করতে সক্ষম হয়। আর্কট হতে আগত ঘোড়া ও আর্টিলারি বাহিনীর সাহায্যে এই বিদ্রোহটিকে জব্দ করা হয়। বিদ্রোহ দমনের সময় প্রায় ১০০ জন বিদ্রোহীদের মৃত্যুদন্ড কার্যকর করা হয়, যার পরবর্তিতে ছোট সংখ্যার আনুষ্ঠানিক আদালত-মার্শালের অনুসরণ করা হয়।

## কারণসমূহ
১৮০৫ সালের নভেম্বরে সিপাহি সিপাহি পোশাক কোডে পরিবর্তনকে ঘিরে তীব্র অসন্তোষবোধ উদ্বেগজনকভাবে অনুভূত হয়। বিদ্রোহের আশু কারণ বলতে মনে করা যেতে পারে ইংরেজদের দ্বারা সিপাহীদের জন্য ১৮০৫ সনে পরিধান রীতি - নীতি ঘোষণা করা।
হিন্দু সিপাহীদের কপালে কোনরকমের ধার্মিক চিহ্ন ধারণ করাতে নিষেধাজ্ঞা ও মুসলমান সিপাহীদের গোফ, দাঁড়ি কামিয়ে ফেলার নিয়ম জারি করার পাশাপাশি মাদ্রাজ সেনার সর্বাধিনায়ক জেনারেল স্যার জন ক্র্যাডক ইউরোপীয় সংস্কৃতির আদলে সকল সিপাহীদের বৃত্তাকার টুপি পরার আদেশ জারি করে। এই আদেশকে তীব্র অপমানের চোখে দেখে ভারতীয় হিন্দু ও মুসলমান সিপাহীরা, কারণ বৃত্তাকার টুপি সাধারণত হিন্দু কিম্বা মুসলমান ধর্ম হইতে খ্রিষ্টান ধর্মে ধর্মান্তরিত মানুষজনদের বোঝাতো। পাগড়ি পরিবর্তে একটি নতুন শিরোভূষণ পরার রীতি চালু করার নির্ণয় নেওয়া হয়। এই নির্ণয়টি হিন্দু তথা মুসলমান উভয় বর্গের মানুষজনদেরই তীব্রভাবে ক্ষুব্ধ করে তোলে তথা নির্ণয়টি ইংরেজদের দ্বারা অতীতে লিখিত একটি বিজ্ঞপ্তির সাথেই অসঙ্গত হয়, যেখানে পরিষ্কারভাবে রচিত ছিল সেনাবাহিনীর পোশাকে যেকোনো বদল আনার নির্ণয়ই সংবেদনশীলতাপূর্বক নেওয়া উচিৎ।

## ফলাফল
আনুষ্ঠানিক বিচার প্রদানের পরবর্তিতে ৬ জন বিদ্রোহীদের কামান দিয়ে উড়িয়ে মেরে ফেলা হয়, ৫ জনকে গুলি করে মারা হয়, আটজনকে ফাঁসি দেওয়া হয় ও পাঁচজনকে ভিনদেশে পাঠিয়ে দেওয়ার মাধ্যমে দণ্ড দেয় ইংরেজরা। যে তিনটি মাদ্রাজ ব্যাটেলিয়ন এই বিদ্রোহের জন্য দায়ী ছিল সেই সব ব্যাটেলিয়নগুলিকে তৎক্ষণাৎ বিগঠিত করে দেওয়া হয়। পোশাকে বদল আনার নির্ণয়ের জন্য দায়ী ৬ জন ব্রিটিশ সেনা পদাধিকারীদের ব্রিটেনে ডাকিয়া ফিরাইয়া আনা হয়। এই ছয়জন পদাধিকারীদের মধ্যে একজন ছিলেন জেনারেল স্যার জন ক্র্যাডক, যাঁর বিলেত ফেরৎ যাওয়ার খরচ পর্যন্তও ব্রিটিশ কোম্পানি ওঠাতে নারাজ হয়। নতুন শিরোভূষণে সম্পর্কিত আদেশটিকেও প্রত্যাহার করে নেওয়া হয়।

## সাহিত্যে ভেলোর বিদ্রোহ
ইংরেজি কবি স্যার হেনরি নিউবোল্টের কবিতা "গিলেস্পি", ভেলোর বিদ্রোহ সম্পর্কিত ঘটনাগুলি নিয়ে লেখা।

জর্জ শিপওয়ের স্ট্রেঞ্জার্স ইন দ্য ল্যান্ড (১৯৭৬; ) ইংরেজ এবং ভারতীয় উভয় অংশগ্রহণকারীদের দৃষ্টিকোণ থেকে, ভেলোর বিদ্রোহে কেন্দ্র করে লেখা উপন্যাস।

## তথ্যসূত্র

## বহিঃসংযোগ
* at A Celebration of Women Writers
*More about Madras Army and Vellore mutiny 
*Memorial to H. M. 69th Regiment, who defended Vellore Fort during the uprising, at Church of South India Cemetery, Vellore
*Tamils dispute India mutiny date


বিষয়শ্রেণী:যুক্তরাজ্য জড়িত যুদ্ধ
বিষয়শ্রেণী:ব্রিটিশ ভারত
বিষয়শ্রেণী:ভারতে বিদ্রোহ
বিষয়শ্রেণী:ব্রিটিশ ভারত জড়িত যুদ্ধ
ইয়াসিন আদলি

**ইয়াসিন আদলি** (জন্ম: ২৯ জুলাই ২০০০) হলেন একজন আলজেরীয় ফুটবলার যিনি বর্তমানে একজন মিডফিল্ডার হিসেবে ইতালির পেশাদার ফুটবলের শীর্ষ স্তর সেরিয়ে আ-এর ক্লাব এসি মিলানের হয়ে খেলেন।

## খেলোয়াড়ী জীবন
### প্যারিস সেইন্ট-জার্মেইন
২০১৮ সালের ১৯শে মে, ফরাসি ঘরোয়া লিগ লিগ ওয়ান-এর মৌসুমের ফাইনাল ম্যাচে আরেক ফরাসি ক্লাব কায়েন-এর বিপক্ষে হওয়া ম্যাচের মাঠে নামার মধন্য দিয়ে আদলি একজন পেশাদার ফুটবলার হিসেবে অভিষিক্ত হন। ঘরের বাইরের মাঠে ০-০ গোলে ড্র হওয়া খেলাটিতে তিনি ৮৩তম মিনিটে মাঠে নামেন, উক্ত ম্যাচটিতে তিনি তার সতীর্থ ক্রিস্টোফার এনকুনকু-এর বদলে মাঠে নামেন।

### এসি মিলান
২০২১ সালের ৩১ আগস্ট আদলি আনুষ্ঠানিকভাবে ৫ বছরের চুক্তিতে ইতালির ক্লাব এসি মিলানে যোগ দেন।

## আন্তর্জাতিক খেলোয়াড়ী জীবন
ইয়াসিনের জন্ম ফ্রান্সে এবং তিনি আলজেরীয় বংশধর। আদলি ফ্রান্স দলের একজন কিশোর আন্তর্জাতিক ফুটবলার, এবং তিনি ২০১৭ ইউয়েফা ইউরোপিয়ান অনূর্ধ্ব-১৭ চ্যাম্পিয়নশিপ এবং ২০১৭ ফিফা অনূর্ধ্ব-১৭ বিশ্ববাপ-এ ফ্রান্স অনূর্ধ্ব-১৭ ফুটবল দল-এর হয়ে ফরাসিদের প্রতিনিধিত্ব করেছেন।

## খেলোয়াড়ী জীবনের পরিসংখ্যান

## তথ্যসূত্র

## বহিঃসংযোগ
* France profile  at FFF

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভিট্রে-সুর-সেইনে থেকে আগত ব্যক্তি
বিষয়শ্রেণী:ফরাসি কিশোর আন্তর্জাতিক ফুটবলার
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:আলজেরীয় বংশধর ফরাসি ব্যক্তি
বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:এসি মিলানের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ফরাসি পুরুষ ফুটবলার
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:আলজেরীয় পুরুষ ফুটবলার
মেঘ বলেছে যাব যাব

**মেঘ বলেছে যাব যাব** হুমায়ূন আহমেদের একটি উপন্যাস। ১৯৯৭ সালের বইমেলায় উপন্যাসটি প্রথম প্রকাশিত হয়। ১৯৯৭ সালে অবসর প্রকাশনা বইটি প্রকাশ করে।

পরবর্তীতে অন্যপ্রকাশ থেকে প্রকাশিত হুমায়ূন আহমেদের হাতে পাঁচটি নীলপদ্ম নামক উপন্যাস সংকলনেও মেঘ বলেছে যাব যাব উপন্যাসটি প্রকাশিত হয়।

## চরিত্রসমূহ
* **হাসান** &ndash; প্রধান চরিত্র
* **তিতলী** &ndash; হাসানের প্রেমিকা
* **তারেক** &ndash; হাসানের ভাই
* **রীনা** &ndash; তারেকের স্ত্রী
* **লাবনী** &ndash; তারেকের কলিগ
* **লায়লা** &ndash; হাসানের বোন
* **হিশামুদ্দিন** &ndash; কোটিপতি ব্যবসায়ী
* **চিত্রলেখা** &ndash; হিশামুদ্দিনের মেয়ে
* **সুমি** &ndash; হাসানের ছাত্রী
* **শওকত** &ndash; তিতলীর স্বামী।
* **নাদিয়া** &ndash; তিতলীর বোন
* *হাসানের মা-বাবা, তারেকের দুই ছেলে, তিতলীর মা-বাবা, লায়ালার স্বামী *
* রকিব - হাসানের ছোট ভাই

## কাহিনী সংক্ষেপ
হাসান একজন বেকার। তবে পুরো পুরি নয়। কোটিপতি হিশামুদ্দিনের জীবনী সে লিখছে। প্রতি বুধবারে হিশামুদ্দিন সাহেব হাসানকে এক ঘণ্টা করে জীবনী বলবেন বলে কথা হয়েছিল। প্রতি ঘণ্টা ৬০০ টাকা হিসেবে দেওয়ার কথা থাকলেও হিশামুদ্দিন সাহেব কখনো তাকে এক ঘণ্টা সময় দেন না। তবে হিশামুদ্দিন সাহেব হাসানকে অনেক পছন্দ করতেন। 

একসময় তিতলীদের পাশের বাসায় থাকত হাসানের পরিবার। সেই থেকে তাদের পরিচয়। পরে একে অপরকে ভালোবেসে ফেলে তারা। তবে হাসান বেকার হওয়ায় তিতলীর বাবা মতিন সাহেব ব্যপারটা পছন্দ করত না। 
হাসানের বড় ভাই তার অফিসের এক বিধবা কলিগের সাথে সম্পর্কে জড়িয়ে পরে। এক পর্যায়ে তার স্ত্রী রীনা তা জানতে পারে। পরে সে তারেককে ছেড়ে চলে যায়। কিন্তু তারেকের জীবনে যেন কোনো পরিবর্তন আসে না। সে নিজেকে যেন ভারমুক্ত মনে করতে থাকে। 
এক পর্যায়ে হিশামুদ্দিন সাহেব মারা যান। তার আগে চিত্রলেখা আর হাসানের পরিচয় করিয়ে দিয়ে যান। চিত্রলেখা জানত তার বাবা হাসানকে অনেক পছন্দ করে। 
তিতলীদের আর্থিক অবস্থা ভালো ছিল না। তাদের সংসার চলত তিতলীর ফুফুর দেওয়া টাকায়। একসময় তিতলীর ফুফু তার জন্য সম্বন্ধ নিয়ে আসে এক পর্যায়ে শওকত নামের ছেলের সাথে বিয়ে হয়ে যায় তিতলীর। কিন্তু তিতলী সব কিছু ভুলে যায় না সে ভুলতে পারে না হাসানকে। তার স্বামী শওকতের সাথে তার যেন এক স্নায়ু যুদ্ধ চলতে থাকে। কোনো এক কালো মেঘে ঢেকে যায় শওকত আর তিতলীর জীবন। যেটুকু কথা না বললেই নয় শুধু সে টুকু কথা বলে সে শওকতের সাথে। 
চিত্রলেখা তার বাবার অফিসে বসতে শুরু করে। সেখানেও নানা সমস্যার মুখোমুখি হতে হয় তাকে। 
একসময় নেপাল বেড়াতে যায় তিতলী আর শওকত। সেখানে এক সকালে নিজেকে শওকতের কাছে বিলিয়ে দেয় তিতলী। 
অন্যদিকে হাসানের ব্রেন টিউমার ধরা পরে।

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## বহিঃসংযোগ
*

## তথ্যসূত্র

বিষয়শ্রেণী:১৯৯৭-এর উপন্যাস‎
বিষয়শ্রেণী:২০শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:১৯৯৭-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:হুমায়ূন আহমেদের উপন্যাস
বিষয়শ্রেণী:অবসর প্রকাশনা সংস্থার বই
মুসাখেল

**মুসাখেল**  (), পাকিস্তানের বেলুচিস্তান প্রদেশের বেলুচিস্তান জেলার একটি শহর ও ইউনিয়ন পরিষদ। শহরটি মূলত পাহাড়ী অঞ্চল এবং সবুজ মিশ্রিত এলাকা। যাহোক, কান্দাহার এবং উত্তর বেলুচিস্তানের ইতিহাস অধ্যয়ন করে মুসাখেল সম্পর্কে কিছু জানা যায়।

১৯০৫ সালে মুসাখেল তহসিলের ৬১টি গ্রাম ছিল এবং ১৯০১ সালের  আদমশুমারি অনুযায়ী মোট জনসংখ্যা ছিল ১৫,৫৩৭  জন ( যার মধ্যে ৮,৩৭৪ জন পুরুষ এবং ৭,১৬৩ জন নারী)  ছিল। প্রধান উপজাতিদের মধ্যে রয়েছে: ইসত আফগান (১,৯৪১); জাফর আফগান (১,০২৬); পানরি আফগান (১০,১৪৪) মুসাখেল বংশ (৯,৭৪৮) প্রধান বিভাগগুলি ছিল বেলখেল (৭,৬৬২) এবং লাহারজাই (২,০৮৬); এবং সৈয়দ (২৭১) জন এর মত।

## তথ্যসূত্র

বিষয়শ্রেণী:মিয়ানওয়ালী জেলার জনবহুল স্থান
মুজাফারপুর জানুবি

**মুজাফারপুর জানুবি** (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। গ্রামটি মিয়ানওয়ালী তহসিলের ইউনিয়ন পরিষদ (প্রশাসনিক উপবিভাগ) হিসাবে কাজ করে থাকে। এই গ্রামের পুরনো নাম ছিল চৌর ওয়ালা। প্রাক্তন সংসদ সদস্য খান বাহাদর মালিক মুজাফফর খানের সম্মাননায় পাকিস্তানের সরকার এই গ্রামের নাম পরিবর্তন করে চুরওয়াল থেকে মুজফফরপুর (মুজাফারপু গ্রাম) নামে নামকরণ করেন।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
নমল

**নমল**  (), পাকিস্তান ও পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি ইসাখেল তহসিলের একটি অন্যতম অঞ্চল হিসেব পরিচালিত হয়ে থাকে। শহরটি ৩২°৪০'১০এন৭১°৪৮'৪৫ই দ্রাঘিমাংশে অবস্থান করছে।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
মুজাফারপুর শুমালি

**মুজাফারপুর শুমালি**  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। গ্রামটি মিয়ানওয়ালী তহসিলের ইউনিয়ন পরিষদ (প্রশাসনিক উপবিভাগ) হিসাবে কাজ করে থাকে। প্রাক্তন সংসদ সদস্যে খান বাহাদর মালিক মুজাফফার খানের সম্মানে ইউনিয়ন পরিষদটির নাম মুজাফফারপুর শুমালী নামে নামকরণ করা হয়। এই গ্রামের মূলত জমেন্ডার ভচরের বংশধরদের বাসিন্দারা বসতি লক্ষ্য করা যায়।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
বিজয় প্রসাদ

**বিজয় প্রসাদ** একজন ভারতীয় ঐতিহাসিক, সাংবাদিক, ভাষ্যকার এবং মার্কসবাদী বুদ্ধিজীবী।  তিনি 'ত্রিকোন্টিনেন্টাল: ইন্সটিউট ফর সোশ্যাল রিসার্চ'-এর নির্বাহী পরিচালক এবং 'লেফটওয়ার্ড বুকস'-এর প্রধান সম্পাদক।

তিনি ১৯৯৬ থেকে ২০১৭ সাল পর্যন্ত মার্কিন যুক্তরাষ্ট্রে কানেক্টিক্টের হার্টফোর্ডের ট্রিনিটি কলেজের দক্ষিণ এশীয় ইতিহাসে 'জর্জ এবং মার্থা কেলনার চেয়ার' এবং আন্তর্জাতিক অধ্যয়নের অধ্যাপক ছিলেন।  ২০১৩-২০১৪ সালে তিনি আমেরিকান ইউনিভার্সিটি অব বৈরুত-এর 'এডওয়ার্ড সাইদ চেয়ার' ছিলেন।

প্রসাদ পঁচিশটি গ্রন্থের রচয়িতা। ২০১২ সালে *আরব স্প্রিং, লিবিয়ান উইন্টার*, *আঙ্কেল স্বামী:সাউথ এশিয়ান্স ইন আমেরিকা টুডে-*সহ তার পাঁচটি বই প্রকাশিত হয়েছিল। তার বই *দ্য ডার্কার নেশনস: এ পিপলস হিস্ট্রি অফ দ্য থার্ড ওয়ার্ল্ড* (২০০৭) ২০০৮ সালে এশিয়ান আমেরিকান রাইটারস ওয়ার্কশপের সেরা মননশীল বই হিসেবে নির্বাচিত হয়েছিল এবং ২০০৯ সালে এটি মুজফফর আহমেদ বুক অ্যাওয়ার্ড জিতেছিল।  ২০১৩ সালে তার *দ্য পুরার নেশনস: এ পসিবল হিস্ট্রি অফ দ্য গ্লোবাল সাউথ* প্রকাশিত হয়। তার সাম্প্রতিক বই *রেড স্টার ওভার দ্য থার্ড ওয়ার্ল্ড* (২০১৭)।

প্রসাদ একজন সাংবাদিক যিনি *ফ্রন্টলাইন*, *[[দ্য হিন্দু]]* ইত্যাদি পত্রিকার জন্য লিখেন।  প্রতি শুক্রবার তিনি প্রগতিশীল ভারতীয় সংবাদ পোর্টাল *নিউজক্লিক-*এর জন্য *র‍্যাডিকাল জার্নি* (বিপ্লবী অভিযাত্রা) নামে একটি কলাম লিখেন।

২০১৫ সালে নতুন দিল্লি ভিত্তিক প্রকাশনা সংস্থা লেফটওয়ার্ড বুকস-এর প্রধান সম্পাদক হিসাবে প্রসাদ যোগদান করেন।  তিনি ইসরাইলকে বিদ্যায়তনিক ও সাংস্কৃতিক বয়কটের জন্য প্রচারাভিযান, 'ইউএস ক্যাম্পেইন ফর দ্য একাডেমিক এন্ড কালচারাল বয়কট অফ ইসরাইল'-এর উপদেষ্টা পরিষদের সদস্য।
বিজয় প্রসাদ মাদার টেরিজাকে উপনিবেশবাদ ও বর্ণবাদের ধ্বজাধারী বলেছেন। তার মতে, টেরিজা উপনিবেশিত দেশে ধর্মপ্রচারক শ্বেতাঙ্গ নারীদের প্রতিভূ রূপে ক্রিয়ারত ছিলেন যেন তিনি কালো মানুষদের স্বীয় কামনা ও অপারগতা থেকে রক্ষা করতে এসেছেন। এখনও উপনিবেশবাদী কুচিন্তা ধারণ করে যাওয়া ইউরো-মার্কিন মিডিয়া মনে করে যে কালো মানুষদের বদলাবার বিশেষ ক্ষমতা শ্বেতাঙ্গদের রয়েছে। অশ্বেতাঙ্গ কালোরা নিজেরা নিজেদের উন্নতিতে সচেষ্ট হলেও ইউরো-মার্কিন মিডিয়া তার মাঝে কোন শ্বেতাঙ্গ ব্যক্তিকে খুঁজে পায় শিক্ষক বা অভিভাবক রূপে যেন কালোরা নিজেরা নিজেদের উন্নতি করতে অপারগ শ্বেতাঙ্গদের ছাড়া। তেরিজার কর্ম পশ্চিমা বৈশ্বিক প্রকল্পেরই অংশ যা বুর্জুয়া পাপবোধকে প্রশমন করতে দাতব্য চালিয়ে যায় কিন্তু যে সমাজকাঠামো দারিদ্র্য উৎপাদন করে যে সমাজকাঠামোকে না বদলিয়ে টিকিয়ে রাখে। 
## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:মার্কিন অ-কল্পকাহিনী লেখক
বিষয়শ্রেণী:কলকাতার পণ্ডিত
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:১৯৬৭-এ জন্ম
বিষয়শ্রেণী:ভারতীয় পণ্ডিত
বিষয়শ্রেণী:ভারতীয় মার্ক্সবাদী ইতিহাসবিদ
বিষয়শ্রেণী:মার্কিন মার্ক্সবাদী ইতিহাসবিদ
বিষয়শ্রেণী:কলকাতার শিক্ষায়তনিক
বিষয়শ্রেণী:পোমোনা কলেজের প্রাক্তন শিক্ষার্থী
বিষয়শ্রেণী:ভারতীয় অ-কল্পকাহিনী লেখক
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় মার্ক্সবাদী সাংবাদিক
ইয়ান অবলাক

**ইয়ান অবলাক** (, ; জন্ম: ৭ জানুয়ারি ১৯৯৩) হলেন একজন স্লোভেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং স্লোভেনিয়া জাতীয় দলের হয়ে গোলরক্ষক হিসেবে খেলেন।

২০০৮ সালে, অবলাক স্লোভেনিয়া অনূর্ধ্ব-১৫ দলের হয়ে স্লোভেনিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত স্লোভেনিয়ার বয়সভিত্তিক দলের হয়ে খেলার পর, তিনি ২০১২ সালে স্লোভেনিয়ার হয়ে আন্তর্জাতিক পর্যায়ে অভিষেক করেছেন; স্লোভেনিয়ার জার্সি গায়ে তিনি এপর্যন্ত ৭৭ ম্যাচে অংশগ্রহণ করেছেন।

## প্রারম্ভিক জীবন
ইয়ান অবলাক ১৯৯৩ সালের ৭ই জানুয়ারি তারিখে স্লোভেনিয়ার শকোফিয়া লোকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
অবলাক স্লোভেনিয়া অনূর্ধ্ব-১৫, স্লোভেনিয়া অনূর্ধ্ব-১৬, স্লোভেনিয়া অনূর্ধ্ব-২০ এবং স্লোভেনিয়া অনূর্ধ্ব-২১ দলের হয়ে খেলার মাধ্যমে স্লোভেনিয়ার প্রতিনিধিত্ব করেছেন। ২০০৮ সালে তিনি স্লোভেনিয়া অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:স্পোর্টস ক্লাব বেইরা-মারের খেলোয়াড়
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:স্পোর্ট লিসবোয়া বেনফিকা বি-এর খেলোয়াড়
বিষয়শ্রেণী:ইউনিয়াও দেস্পোর্তিভা লেইরিয়ার খেলোয়াড়
বিষয়শ্রেণী:স্পোর্টিং ক্লাব ওলিয়ানেন্সের খেলোয়াড়
বিষয়শ্রেণী:রিও আভে ফুটবল ক্লাবের খেলোয়াড়
বিষয়শ্রেণী:লিগা পর্তুগাল ২-এর খেলোয়াড়

বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:স্লোভেনীয় ফুটবলার
বিষয়শ্রেণী:স্লোভেনিয়ার আন্তর্জাতিক যুব ফুটবলার
বিষয়শ্রেণী:স্লোভেনিয়ার অনূর্ধ্ব-২১ আন্তর্জাতিক ফুটবলার
বিষয়শ্রেণী:স্লোভেনিয়ার আন্তর্জাতিক ফুটবলার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
রিয়াল, দ্য মুভি

**রিয়াল, দ্য মুভি** স্পেনীয় ফুটবল ক্লাব রিয়াল মাদ্রিদ ফুটবল ক্লাব নিয়ে বোর্হা মান্সো কর্তৃক পরিচালিত একটি চলচ্চিত্র।২৫ আগস্ট ২০০৫ সালে, এস্তাদিও সান্তিয়াগো বার্নাব্যুতে চলচ্চিত্রটি প্রথম প্রদর্শন করা হয়।

চলচ্চিত্রের মাধ্যমে ক্লাবটির ইতিহাস তুলে ধরা হয়।

## বহিঃসংযোগ
*
*খবরে চলচ্চিত্রটি

বিষয়শ্রেণী:২০০৫-এর চলচ্চিত্র
বিষয়শ্রেণী:রিয়াল মাদ্রিদ ফুটবল ক্লাব